****

ΕΛΛΗΝΙΚΗ ΔΗΜΟΚΡΑΤΙΑ Κομοτηνή, 11 Ιουνίου 2025

**ΔΗΜΟΣ ΚΟΜΟΤΗΝΗΣ**

Διεύθυνση: Πλ. Γ.Βιζυηνού 1

ΚΟΜΟΤΗΝΗ, 69133

Τηλ. 2531352419

Fax: 2531352490

Ε-mail:grtypoukomotinis@gmail.com

**Δελτίο Τύπου**

**Διημερίδα αφιερωμένη στη μνήμη της Άντειας Φραντζή**

**Δημοτική Βιβλιοθήκη Κομοτηνής, 13 και 14 Ιουνίου**

Το Εργαστήριο Έρευνας για τη Νεοελληνική & Συγκριτική Φιλολογία, το Πρόγραμμα Μεταπτυχιακών Σπουδών «Κείμενα & Πολιτισμός» του Τμήματος Ελληνικής Φιλολογίας του Δημοκριτείου Πανεπιστημίου Θράκης, ο Δήμος Κομοτηνής και η Δημοτική Βιβλιοθήκη Κομοτηνής διοργανώνουν Διημερίδα αφιερωμένη στη μνήμη της ποιήτριας, φιλολόγου, πανεπιστημιακής δασκάλας και κριτικού, Άντειας Φραντζή (1945- 2024).

Η Άντεια Φραντζή, ομότιμη καθηγήτρια του Τμήματος Φιλολογίας του Αριστοτελείου Πανεπιστήμιου Θεσσαλονίκης, εξέχουσα και πολυδιάστατη προσωπικότητα των γραμμάτων μας, είχε πάντα στενές σχέσεις με το Τμήμα Ελληνικής Φιλολογίας, το Δημοκρίτειο Πανεπιστήμιο Θράκης και την πόλη της Κομοτηνής, την οποία είχε επισκεφτεί πολλές φορές στο πλαίσιο επιστημονικών εκδηλώσεων ή ακαδημαϊκών διαδικασιών.

Η σχέση αυτή εκφράστηκε και μέσω της εν ζωή δωρεάς της πλούσιας βιβλιοθήκης της στο Τ.Ε.Φ. Με τη δωρεά αυτή επισφραγίστηκε η έμπρακτη πολυεπίπεδη στήριξη που πρόσφερε η Άντεια Φραντζή στη νεοελληνική φιλολογία.

Στη Διημερίδα, η οποία θα διεξαχθεί στη Δημοτική Βιβλιοθήκη Κομοτηνής στις 13 και 14 Ιουνίου 2025, με τη συμμετοχή καθηγητριών και καθηγητών του ΕΚΠΑ, του ΑΠΘ, του Πανεπιστημίου Ιωαννίνων, του Πανεπιστήμιου Πατρών, της ΑΣΚΤ, του ΕΑΠ, του ΔΠΘ, καθώς και φοιτητριών, φοιτητών και αποφοίτων του Τμήματος Ελληνικής Φιλολογίας, θα φωτιστούν ποικίλες πτυχές του φιλολογικού, κριτικού, ποιητικού και καλλιτεχνικού έργου της Άντειας Φραντζή. Στην αρχή της Διημερίδας, ο ποιητής και κριτικός Γιώργος Μαρκόπουλος θα μοιραστεί με το κοινό τη δική του οπτική γωνία ως εξέχοντος εκπροσώπου της Γενιάς του 1970.

Θα υπάρχει δυνατότητα διαδικτυακής παρακολούθησης μέσω του συνδέσμου:

https://teams.microsoft.com/l/meetup-join/19%3ameeting\_MDk3NWM0YWMtN2ZlZS00NzU1LTk1NWEtNDdmNjVhYmFjNWVl%40thread.v2/0?context

=%7b%22Tid%22%3a%228035113d-c2cd-41bd-b069-0815370690c7%22%2c%22Oid%22%3a%229f6a86bf-9a89-435e-885d-70f2f1a56c8d%22%7d

Επισυνάπτεται το πρόγραμμα της Διημερίδας.